Vežbe 5

Vežbe ćete raditi u grupama po 2-3 (svaki red je jedan tim). Na taj način moći ćete da se međusobno dopunjujete dok rešavate probleme. Rešenja pišite ispod svakog zadatka. Ideja prilikom izrade zadataka jeste da potražite najelegantnije rešenje ako možete. Naravno, koristite Help. Opišite postupak u radu. Posle sačuvajte to što ste radili na USB.

Zadatak 1

Na predavanju smo videli od čega se sastoji crno bela slika slova W (od jedinica i nula). Koristeći iste dimenzije matrice kao u tom primeru, probajte da napravite Smiley Face crno belu sliku od jedinica i nula. Treba da se dobije na beloj podlozi crna slika. Onda izokrenite da bude na crnoj podlozi bude bela slika.

Zadatak br 2

Na času smo videli kako može da se napravi skup kružnica radijusa 0.5 sa centrom koji leži na kružnici. Probajte da to malo promenite tako što ćete napraviti kružnice radijusa 0.2 a ne 0.5 čiji centar leži na elipsi sa radijusima {3,2} (ovi brojevi su takozvane dužine polu osa elipse). U centar elipse stavite jedan disk radijusa 0.7 žute boje.

Prvo napravite statičnu sliku. Onda umesto statične slike napravite animaciju preko Manipulate gde će mala kružnica čiji radijus leži na elipsi da putuje duž elipse. Dobićete onda nešto slično kretanju planete oko Sunca.

Zadatak 3

Probajte da napravite Manipulate odnosno animaciju koja pokazuje kako manja lopta dolazi i prolazi kroz veću loptu. Veća lopta treba da bude delimično prozračna da bi to mogli da vidimo. Lopte treba da budu različitih boja. Prozračnost se kontroliše preko Opacity.